b'\n_START_ARTICLE_\nMikroorganizmai\n_START_PARAGRAPH_\nMikroorganizmai (graik. mikros \xe2\x80\x93 ma\xc5\xbeas), kitaip mikrobai. Tai akimi nematomi, tik pro mikroskop\xc4\x85 \xc4\xaf\xc5\xbei\xc5\xabrimi vienal\xc4\x85s\xc4\x8diai arba kolonijiniai organizmai. Pvz., bakterijos, grybeliai, mikroskopiniai pirmuonys ir dumbliai._NEWLINE_Virusai ir prionai nelaikomi gyvais organizmais , ta\xc4\x8diau da\xc5\xbenai priskiriami prie mikroorganizm\xc5\xb3. Mikroorganizmai paplit\xc4\x99 beveik visose planetos aplinkose: ore, vandenyje, dirvoje, augaluose ir gyv\xc5\xabnuose. Dalis j\xc5\xb3 yra labai svarb\xc5\xabs \xc4\xafvairiuose biocheminiuose procesuose, kai kurie yra patogenai._NEWLINE_Mikroorganizmai gyvena beveik visose buvein\xc4\x97se nuo a\xc5\xa1igali\xc5\xb3 iki pusiaujo, dykum\xc5\xb3, geizeri\xc5\xb3, uolien\xc5\xb3 ir vandenyno gelmi\xc5\xb3. Kai kurie yra ekstremofilai, pvz., gyvena kar\xc5\xa1tyje arba \xc5\xa1altyje, kiti - auk\xc5\xa1tame sl\xc4\x97gyje ir keli, kaip Deinococcus radiodurans, atspar\xc5\xabs auk\xc5\xa1tai radiacijai. Mikroorganizmai taip pat sudaro mikrobiot\xc4\x85, kuri randama ant vis\xc5\xb3 daugial\xc4\x85s\xc4\x8di\xc5\xb3 organizm\xc5\xb3. 2017 m. gruod\xc5\xbeio m\xc4\x97n. ataskaitoje buvo nurodyta, jog 3,45 mlrd. senumo Australijos akmenyse kadaise buvo mikroorganizmai ir tai yra ankstyviausias tiesioginis gyvyb\xc4\x97s \xc5\xbdem\xc4\x97je \xc4\xafrodymas._NEWLINE_Mikrobai daugeliu atveju yra svarb\xc5\xabs \xc5\xbemogaus gyvenime ir sveikatoje, pasitarnauja maisto fermentacijoje, nuotek\xc5\xb3 valyme, gamina kur\xc4\x85, fermentus ir kitus bioaktyvius junginius. Jie yra naudojami biologijoje kaip organizmai-modeliai ir naudojami biologiniame kare arba bioterorizme. Mikroorganizmai yra gyvybi\xc5\xa1kai svarb\xc5\xabs derling\xc5\xb3 dirvo\xc5\xbeemi\xc5\xb3 komponentai. \xc5\xbdmogaus organizme sudaro \xc5\xbemogaus mikrobiot\xc4\x85, pvz., \xc5\xbearnyno mikroflor\xc4\x85. Gali b\xc5\xabti patogenai ir sukelti infekcines ligas.'